Rqiyya Talbnsirt

Rqqiyya talbnsirt tga tanaẓuṛt tamaziɣt, tlul ɣ usggas n 1948 g zzawit n Tamrut g tqqbilt n Idmsirn (ilbnsirn) g waṭlaṣ mqquṛn, tasga n Cicawa. Tddr tnaẓuṛt yat tudrt icqqan acku tmmut innas sul tmẓẓ, mayad att iwjjan ad trwl s Tgmmi tumlilt sul tmẓẓi sul ukan dars 14 n usggʷas, Tlmd gis imurig d yat trabbut n inuẓaṛ g isggasn n id 60, zund ukan Muḥmmad admsir (albnsir) d Saɛid actuk. Tsjjl Album ns amzwaru g usggas n 1967. Tlkm Rqqiyya uggar n 800 n tɣnnijt sg wassaɣ s wassad.

Amarg iddrn
Tskr Rqqiyya yat tɣnnijt ittyawssan mliḥ, sawln fllas kigan n imaratn d inaẓuṛn ar tt tturarn middn g tudrt nsn takuyasst, ar gis ttini : 
"A amarg ur akkʷ nziɣ ula sllmɣak, a kyyin d lḥubb ad anɣ ikkisn tiram".

Tiɣnnijn imursn
Rqqiyya talbnsirt dars tugt n tɣnnijin imursn, zund ukan : 
Lhmm n ddunit ad aɣ ibḍan d tmazirt lli ɣ nlul nfk iḍaṛn i ubrid.
A llah a ddunit nga tazzwit lli d iffɣn yawit rric ad lkmn ajddig.
Ad ukan tili tagut nɣ immuss rriḥ rad nsnt ɣ uṣmmiḍ.
Hann lqiṣṣt inu tugr talli s attinin gis alf n gyyḍ.

 Tisaɣulin